
ŠAKIŲ RAJONO SAVIVALDYBĖS  TARYBA

SPRENDIMAS

Dėl RAJONO SAVIVALDYBĖS TARYBOS 2007 m. rugpjūčio 9 d.  sprendimo Nr. T-143 PAKEITIMO IR papildymo
2010 m. rugsėjo 23 d. Nr.T-288
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 6 str. 43 p., 7 str. 36 p., 18 str. 1 d., Socialinių paslaugų įstatymo (Žin., 2006, Nr.17-589) 13 str. 4 d. ir Vyriausybės 2006 m. birželio 14 d. nutarimu Nr. 583 (Žin., 2006, Nr.68-2510)  patvirtinto Mokėjimo už socialines paslaugas tvarkos aprašo 3 p., n u s p r e n d ž i a,

 iš dalies pakeisti ir papildyti rajono savivaldybės tarybos 2007 m. rugpjūčio 9 d. sprendimu Nr.T-143 patvirtintą Mokėjimo už socialines paslaugas tvarką:
1. 16 punkte  vietoj  žodžio“ trigubą“ įrašant  žodį „dvigubą“;

2. 17 punktą išdėstant taip:

„17. Mokėjimo už socialinę priežiūrą dydis asmeniui (šeimai) neturi viršyti 20 procentų asmens (šeimos) pajamų Asmens,  kurio pajamos (vidutinės šeimos pajamos,  tenkančios vienam  šeimos nariui) yra didesnės už valstybės remiamų   pajamų dvigubą  dydį, bet mažesnės už valstybės remiamų pajamų   trigubą dydį,   mokėjimo  už  socialinę  priežiūrą  dydis    nustatomas  ne daugiau kaip iki 5 procentų   asmens  pajamų.“



3. 18 punkte  vietoj žodžio  „trigubą“ įrašant  žodį  „dvigubą“;



4. 19 punkte  vietoj žodžio  „trigubą“ įrašant  žodį „dvigubą“;


5. 4 skyrių „Pagalbos pinigų mokėjimas“ išdėstant taip:

                     „IV . PAGALBOS PINIGŲ MOKĖJIMAS

22. Atskirais savivaldybės nustatytais atvejais, kai vaikus  prižiūri  ar  globoja  (jais   rūpinasi) vaikus globojanti šeima arba bendrąsias socialines paslaugas ir socialinę priežiūrą asmeniui   (šeimai)  veiksmingiau  organizuoti  pinigais,  vaikus globojančiai  šeimai  arba  asmeniui  (šeimai)  gali  būti mokama piniginė išmoka - pagalbos pinigai.

                   23.   Pagalbos pinigų dydis per mėnesį yra 1/8 minimalios algos.

                   24. Vaikus  globojančiai  šeimai  už  vaikų  priežiūrą  ar  globą (rūpybą)  skiriamų pagalbos pinigų suma    diferencijuojama   atsižvelgiant   į  vaikus globojančioje  šeimoje  globojamų  (rūpinamų) ar prižiūrimų vaikų skaičių.  Pagalbos pinigų suma vaikus globojančiai šeimai  - nuo 1 iki 4 bazinės socialinės išmokos (BSI) dydžio per mėnesį.

                   
25.  Už  pagalbos pinigų  mokėjimą  ir naudojimą pagal paskirtį asmeniui arba šeimai atsako Šakių socialinių    paslaugų centro direktorius. Pagalbos pinigai vaikus globojančiai šeimai skiriami savivaldybės administracijos direktoriaus įsakymu savivaldybės Paslaugų skyrimo komisijos teikimu.

                  
26. Nustačius, kad pagalbos pinigai naudojami ne pagal paskirtį, mokėjimas nutraukiamas, pakeičiant jį bendrosiomis socialinėmis paslaugomis ar socialine priežiūra, kurioms nustatytas asmens (šeimos) poreikis.“

6. 70 punkte išbraukiant žodžius (išskyrus slaugos ar priežiūros (pagalbos) išlaidų tikslines kompensacijas, kai teikiamos bendrosios socialinės paslaugos, socialinė priežiūra)“.

